Babarm

Järgeline babarm () om pol'penzhišt, sen varded nimitasoiš babarmheinikš. Ku om äi babarmheinid, ka pagištas, miše nece om babarmik (babarmišt, babarmkišt, babarmžom). Mecbabarmos om enamba ližad, mi sadbabarmospäi, sikš miše ištmižsija niken ei valiči. Mecbabarm ajase paloile, jogiden randoil.

 Areal (Leviganduz) 
Eziauguine Rubus idaeus-erikon areal om Evrazijan pohjoižmecad. Nügüd'aigan necen erikon sadbabarmod kazvatadas Pohjoižamerikas-ki.

 Ümbrikirjutand 
Järgeline babarm om lehtesenlähtendaine pol'penzhišt äivoččen ujelijan juriškonke. Jurišpäi seižujad kaks'voččed seikhed kazdas 1,5..2,5 m korktusel. Ned anttas satust vaiše kahtendel vodel, sid' kuivehtudas, no niile vajehtuseks kazdas uded seikhed juriškospäi.

Änikod oma vauktad, üks' santimetr diametran, keratud ripsuikš. Babarm änikoičeb kezakus-heinkus. Plod om ühtištadud semnikahad murud, rusttan mujun (vauhpakuine babarmon alaerik om olmas, mugažo ježevikal-ki).

 Himine mülünd 
Plodud mülütadas saharad (4,5..11,5 %), pektinad da vauktušed, A-, B- da C-vitaminad. Semniden südäimes om 22 procenthasai voidVehov V.N. da tž. Культурные растения СССР (NSTÜ:n kul'turkazmused) /Vastusenpidai redaktor T.A. Rabotnov. — M.: Misl', 1978. — Lp. 144. .

 Kazvatuz 
Om äi babarmon sortuid. Remontantižen babarmon satuz om üks'voččil seikhil, satusen voz'aig tegese hätkemb.

Vanhid seikhid heittas ičeze aigal. Lahkoil röunatadas juriden kazvandad. Heinid purskutadas bordon segoitusel borcuimha travijoidenke.

 Kävutand 
 Sömhä 
Babarmon ploduišpäi keittas keitiž, tehtas džem, puzertas südäivezi, valadas marmeladan jäloihe, mugažo sättas vin, nastoik, likör.

Babarmonke tehtas kolobad, vahlid, marjpudr (muss).

Lehtesed kävutadas čajun vajehtuseks.

 Zelläks 
Vaiše mecbabarm mäneb zelläks.

Tehtas čajud kuiviš ploduišpäi da jodas kuti hibjanahjonvastaine zell' kül'mehtusen aigan, mugažo kuti profilaktine higonajai zell' muiteЛекарственные свойства сельскохозяйственных растений (Maižanduzkazmusiden zell'ičendad) /Borisovan M.I. redakcijan al. — Minsk: Uradžai, 1974. — Lp. 236. .

 Galerei 

 Homaičendad 

 Irdkosketused 
 ГОСТ 33915-2016. Малина и ежевика свежие. Технические условия (Verez babarm da ježevik. Tehnižed arvoimižed). 

Kategorii:Rozanvuiččed
Kategorii:Maižanduzkul'turad kirjamišton mödhe
Kategorii:Kazmused kirjamišton mödhe
Kategorii:Plodpenzhad
Kategorii:Sömkazmused
Kategorii:Mezikazmused
Kategorii:Marjad